Video: Skoolmeisie in hof ná 'aanranding' by skool | Maroela Media
'n Skermgreep uit die video van die boelievoorval by die Modiri Secondary School in Ga-Rankuwa. (Skermgreep: Twitter)
'n Leerder van die Modiri Secondary School in Ga-Rankuwa verskyn na verwagting later vandag in die hof nadat 'n video wat wys hoe sy 'n ander leerder met die plathand bykom, op sosialemediaplatforms gedeel is.
In die video lyk dit of die slagoffer teen 'n muur staan, met haar gesig bedek, terwyl die ander meisie haar herhaaldelik bydam. 'n Skare leerders is saamgedrom om die twee meisies, maar in die video kan daar nie gesien word dat enigiemand werklik probeer ingryp nie.
Daar kan wel gehoor word hoe die meisie haar slagoffer herhaaldelik vloek. Dit is nie duidelik wat die motief vir die voorval is nie en teen die einde van die videogreep stap die meisie wat die slaanwerk doen, doodluiters weg.
Done ! I met with the victim and assured her of our support. Learner suspended, SGB to be dissolved we are currently on our way to assist the family to open an assault case. Victim receiving counseling. Schooling will resume tomorrow morning @Abramjee @Enghumbhini @Steve_Mabona https://t.co/rIOJ1slFwZ
— Panyaza Lesufi (@Lesufi) January 30, 2020
Die LUR vir onderwys in Gauteng, Panyaza Lesufi, het die skool Donderdag besoek en die leerder is dieselfde dag nog geskors, het Steve Mabona, departementele woordvoerder, gesê.
Die meisie wat in die video geslaan word sal berading ontvang en haar ouers is gevra om die situasie fyn te op te hou en die distrikskantoor te kontak indien daar 'n behoefte aan verdere ingryping is.
Die slagoffer se ouers is aangemoedig om 'n aanrandingsaak by die polisie aanhangig te maak en volgens Mabona is die meisie gisteraand in hegtenis geneem. Sy verskyn na verwagting later vandag in die Ga-Rankuwa-landdroshof.
Die departement het ouers intussen gevra om nié Vrydag na die skool te gaan nie, maar het leerders wel aangemoedig om soos normaal vir skool aan te meld. Lesufi het die skool se beheerliggaam beveel om redes te verskaf waarom hy nie weens die voorval ontbind moet word nie.
Veiligheidsmaatskappy neem glo minderjariges in diens
Gewonde man dreig paramedici met mes, verfbalgeweer
Hoop sy gaan regtig lank gemeenskap diens doen en dat dit wel geruguleer word om toe te sien dat sy dit behoorlik en die tye wat dit aan haar teo gedoen word stiptelik sal volg. SHAME ON YOU – Wonder of dit ook in haar ouer huis gebeur??
Dit is absoluut afgryslik om te sien hoe tieners (partykeer selfs grootmense) mekaar boelie! Genade, ek dink almal verdien sy/haar plekkie in die son! Ek hoop daar word daadwerklik opgetree teen die meisie en haar swak gedrag.
Wonder….. Gaan Lesufi die skoolhoof skors?
Lesufi werk hard vandat die skole begin het.
Gemeenskap diens mask been verskil nie. Hulls melt San En Dan staan hulls daar round En word later net huistoe Bestuur. New jammer die rottang mag nie meet gebruik word nie. Vowel is die bests ore oopmaker!!